Cumulus+2

Fag: Naturfag og Samfunnsfag Forfattere: Stig Bjørnshol, Sigmund Lie, Wenche Hoel Røine, Trond Vidar Vedum Forlag: Aschehoug Utgivelsesår: 2008 Lærebok for 2.trinn, bokmål, 127 sider.
 * __ Cumulus 2 __**

Cumulus 2 er grunnboken i natur- og samfunnsfag for 2.trinn. I tillegg til grunnboken har verket en arbeidsbok, lærerveiledning og nettsted. Det er utarbeidet Cumulus-bøker for 1.-4.trinn. Boka er delt inn i to hoveddeler, en for hvert fag. I tillegg er boka differensiert i røde og gule sider. I slutten av hvert kapittel er det test-deg-selv-sider. Boka gir stor valgfrihet for læreren, som kan legge opp temaene i ønsket rekkefølge. Kapitlene åpner med en introduksjon til temaet, og forklaring av begreper. Deretter kommer en fordypningsdel. ”Den lille filosof” legger opp til undring og utforskning av ulike temaer. Boka har mange og flotte illustrasjoner som skaper rom for gode samtaler. Teksten er stor og tydelig, og språket er tilpasset elevgruppen. Jeg har gode erfaringer med læreverket. Det kan absolutt anbefales!

//Skrevet av Stine Heggerudstad//

Jeg støtter Stine i at boka kan anbefales! Begrepene som forklares er skrevet nederst på en av sidene knyttet til det enkelte tema, "ord å lære".

//Skrevet av Berit Dahl//